Ο Μαραντόνα θύμωσε! - inpaok.com\n23. Ιουνίου 2018 18:46 Γιάννης Σωτηρίου\nΟ Ντιέγκο Μαραντόνα έστρεψε τα βέλη του κατά της ομοσπονδίας της Αργεντινής, ενώ κατέστησε υπεύθυνο για την εικόνα της ομάδας και τον Σαμπάολι. Αντίθετα προστάτευσε τον Λιονέλ Μέσι.\nΟ θρύλος του παγκόσμιου ποδοσφαίρου δεν μάσησε τα λόγια του για την αποκαρδιωτική εικόνα της εθνικής Αργεντινής στο Μουντιάλ της Ρωσίας με αποκορύφωμα την βαριά ήττα από την Κροατία.\nΟ «Πίμπε Ντ’ Όρο» επιτέθηκε με δηλώσεις του εναντίον της ομοπονδίας, αλλά και του Χόρχε Σαμπάολι, ενώ είχε μόνο καλά λόγια να πει για τον Λιονέλ Μέσι.\n«Νιώθω θυμό μέσα στο στήθος μου. Αυτή η Αργεντινή δεν ξέρει πως να παίξει, δεν έχει λύσεις σε τίποτα, ούτε στο κέντρο, ούτε στην άμυνα, ούτε στην επίθεση. Όποιος φορά αυτή τη φανέλα δεν μπορεί να διασύρεται από μια ομάδα που δεν είναι η Γερμανία, η Βραζιλία, η Ολλανδία ή η Ισπανία. Όλα όσα συμβαίνουν έχουν βασική υπεύθυνη την ομοσπονδία, που διοικείται από ανθρώπους που δεν έχουν ιδέα από ποδόσφαιρο», ανέφερε αρχικά ο πρόεδρος της Ντιναμό Μπρεστ προσθέτοντας:\n«Ο Μέσι δεν μπορεί να πάρει μόνος του το Μουντιάλ. Παίζει όπως μπορεί, αλλά δεν έχει τη βοήθεια που πρέπει και δεν μπορεί να λύσει μόνος του όλα τα προβλήματα της ομάδας. Όταν η ομάδα δεν μπορεί να του περάσει σωστά την μπάλα, τι να κάνει; Ας τον αφήσουν ήσυχο, δεν είναι δική του ευθύνη.\nΗ ομάδα αυτή δεν ξέρει τι ποδόσφαιρο πάει να παίξει, από την άμυνα μέχρι την επίθεση. Ο Καμπαγέρο μπορεί να έκανε ένα μεγάλο λάθος, αλλά η ευθύνη ανήκει στον προπονητή. Δυστυχώς αυτή η εθνική δεν έχει την ηγεσία που αξίζει, από την ομοσπονδία μέχρι τον τελευταίο βοηθό του Σαμπάολι.\nΟ κόσμος πίστεψε πως ο Σαμπάολι θα έλυνε τα προβλήματα με κομπιούτερ και drones. Ελπίζω να κερδίσουμε τη Νιγηρία και να προκριθούμε. Πρέπει όμως να ξέρουμε πως το πρόβλημα δεν είναι η Νιγηρία, αλλά η δική μας ομάδα».\nΤο μυστικό της Γαλλίας\n3,6 δισ. άνθρωποι είδαν Μουντιάλ!


Ρέθυμνο:Παράσταση Διαμμαρτυρίας της Επιτροπής Αγώνα Ξενοδοχουπαλλήλων και εργαζομένων στον Επισιτσμό – Parapolitka Kritis\nΡέθυμνο:Παράσταση Διαμμαρτυρίας της Επιτροπής Αγώνα Ξενοδοχουπαλλήλων και εργαζομένων στον Επισιτσμό\nΕπιτροπή αγώνα Ξενοδοχοϋπαλλήλων Ρεθύμνου\nBy Παπουτσάκης Β.\t On Μαΐ 25, 2020 165\nΧΩΡΙΣ ΕΜΑΣ ΚΟΥΦΑΡΙΑ ΤΑ ΞΕΝΟΔΟΧΕΙΑ\nΔΕΝ ΘΑ ΤΗΝ ΠΛΗΡΩΣΟΥΜΕ ΕΜΕΙΣ ΤΗΝ ΠΑΝΔΗΜΙΑ!\nΗ Επιτροπή Αγώνα Επισιτισμού – Τουρισμού Ρεθύμνου, προχώρησε σε παράσταση διαμαρτυρίας στα γραφεία ξενοδόχων Ρεθύμνου την Δευτέρα 25 Μάη , καταληκτική μέρα επαναπρόσληψης των εποχιακών στα ξενοδοχεία.\nΟι εργαζόμενοι και με την σημερινή τους κινητοποίηση , απαίτησαν μεταξύ άλλων την επαναπρόσληψη τους, τη διασφάλιση του εισοδήματος τους, την πλήρη εφαρμογή της Κλαδικής σύμβασης εργασίας τους.\nΣτην ομιλία του ο Βρακίδης Ανδρέας μέλος της Διοίκησης του Σωματείου Ξενοδοχουπαλλήλων ανέφερε μεταξύ άλλων:\nΗ Επιτροπή αγώνα εργαζομένων στον επισιτισμό – Τουρισμό τοιχοκόλλησαν το πλαίσιο αιτημάτων τους έξω από τα γραφεία των Ξενοδόχων και ανανέωσαν το αγωνιστικό τους ραντεβού για το ίδιο απόγευμα στις 19.00 όπου έχει προγραμματιστεί συνάντηση της Διοίκησης του Συλλόγου Ξενοδόχων με τη Διοίκηση του Σωματείου Ξενοδοχοϋπαλλήλων.\n“ Δεν θα τους κάνουμε τη χάρη, Θα μας ακούσουν όλους, Θα εισακουστούν τα αιτήματά μας“ είπαν οι Εργαζόμενοι που συσπειρώνονται στην επιτροπή αγώνα δηλώντας ότι θα συνεχίσουν τον αγώνα όσο χρειαστεί προκειμένου να διασφαλιστεί η δουλειά και το εισόδημα όλων.\n•Με ευθύνη των εργοδοτών και του κράτους να διασφαλιστεί το εισόδημα των εργαζομένων. Δεν θα ζήσουμε με 500 ευρώ.\n•Επαναπρόσληψη όλων όσων εργάστηκαν το 2019, ανεξάρτητα από τη διάρκεια και τη σχέση εργασίας.\n•Να μην εφαρμοστεί η εκ περιτροπής εργασία. Καμία αρνητική αλλαγή στις συμβάσεις εργασίας. Όχι στα 4ωρα, στους μισούς μισθούς, στη μισή -ζωή.\n•Επίδομα ανεργίας για όλους τους ανέργους χωρίς όρους και προϋποθέσεις για όλο το διάστημα της ανεργίας δηλαδή για το διάστημα μετά το τέλος της σεζόν και για όσο διαρκέσεις. με διασφάλιση όλων των ασφαλιστικών δικαιωμάτων. Να καταργηθεί κάθε πλαφόν που αφήνει απροστάτευτους δεκάδες χιλιάδες ανέργους.\n•Να γίνουν όλες οι αναγκαίες προσλήψεις μόνιμου προσωπικού στα δημόσια νοσοκομεία.\nΚαλούμε σε αγωνιστική συνέχεια των κινητοποιήσεων\n25/05: 19.00 η ώρα, όλοι στα γραφεία της ένωσης ξενοδόχων.\n28/05: Παρέμβαση στα επισιτιστικά καταστήματα της πόλης.\nΚαλούμε το ΔΣ να ορίσει άμεσα Γενική Συνέλευση του Σωματείου\nΡέθυμνο: Έβαλαν λουκέτο 30 ημερών σε μαγαζί της παραλιακής\nΔημοπρατείται το έργο αποκατάστασης ζημιών στο Δρόμο «Σπήλι – Αγία Γαλήνη»\nΡέθυμνο: Δύο απευθείας δρομολόγια για Πειραιά από το Olympus\nΤι είπε ο Βορίδης από το Μυλοπόταμο


Στέλλα Μιζεράκη: Συγκλονίζει στην πρώτη της συνέντευξη μετά το θάνατο του Πάνου Ζάρλα (βίντεο) | Pronews\nΗ Στέλλα Μιζεράκη θα δώσει την πρώτη της συνέντευξη μετά τον ξαφνικό χαμό του Πάνου Ζάρλα.\nΗ πρώην παίκτρια του Power of love θα μιλήσει στην Ελεονώρα Μελέτη και την εκπομπή «Μετά τα μεσάνυχτα»!\n25 περίπου ημέρες μετά το τροχαίο του Πάνου Ζάρλα, μιλάει για όλους και για όλα στην εκπομπή της Ελεονώρας Μελέτη.\nΣτο τρέιλερ της εκπομπής «Μετά τα μεσάνυχτα» η Στέλλα Μιζεράκη με δάκρυα στα μάτια λέει: «Βρε παιδιά προσέξτε λίγο πως οδηγείτε. Υπάρχουν άνθρωποι που σας περιμένουν να γυρίσετε σπίτι, να ζήσετε, να κάνετε όνειρα μαζί. Έχετε και εσείς τα δικά σας όνειρα. Φροντίστε να μην τα καταστρέψετε».


Κ20: Παναιτωλικός - Ατρόμητος 2-1 - ΠΑΕ Παναιτωλικός / Panetolikos F.C.\nΗ ομάδα μας αναδείχτηκε νικήτρια στον σημερινό αγώνα Κ20 Super League, κερδίζοντας τον τρίτο της βαθμολογίας Ατρόμητο με 2-1. Προηγήθηκε με σουτ του Παρρά στο 3’ και ο Ατρόμητος ισοφάρισε στις αρχές του β’ ημιχρόνου. Ο Μαλής με κοντινό σουτ (φωτο) έκανε το 2-1 στο 80’ και έδωσε τη νίκη στον Παναιτωλικό.\nΑγωνίστηκαν οι: Κουσιάδης, Πριόνας, Μανωλάκης, Μιχάι, Μαλής, Τσιγγάρας, Παναγιωτίδης, Χριστογιάννης (77’ Γιαννιώτης Δ.), Καββαδίας (70’ Μπελεβώνης), Παρράς (85’ Πανταζής), Βακράκος.\nPreviousPrevious post:Αποστολή αγώναNextNext post:Παναιτωλικός – Ατρόμητος 2-0


Σημεία των τελευταίων ημερών\nΈρχονται μέρες που ούτε καν φανταζόμαστε! Ούτε θα μπορούσαμε να διανοηθούμε από μόνοι μας! Σας γράφουμε για την παγκόσμια κυριαρχία του Αντίχριστου, η οποία δεν αργεί καθόλου, όπως δείχνουν οι καιροί.\nΈχει σαν στόχο την υποδούλωση της ανθρωπότητας όλης της γης. Μέσα από μια ηλεκτρονική μικροσκοπική συσκευή, περισσότερο γνωστή ως βιοτσίπ, που θα εμφυτεύεται κάτω από το δέρμα κι έτσι κανείς δεν θα μπορεί να αγοράσει τίποτα (ή να πουλήσει), παρά μόνο αυτός που θα δεχτεί το συγκεκριμένο εμφύτευμα, ενώ όσοι δεν δεχτούν το σφράγισμά του, θα τους εξαναγκάζει με κάθε δυνατό τρόπο.\nΣημειώνουμε ότι το τσιπ είναι ήδη έτοιμο!\nΗ συνέπεια της αμαρτίας\nΠέρα όμως απ’ όλα αυτά υπάρχει ένα μεγαλύτερο κακό για κάθε άνθρωπο που βαδίζει μέσα σε αμαρτία (στην ασέβεια, την ασέλγεια, τη λαγνεία, τη μοιχεία, την πορνεία, την αισχρότητα, την κακοήθεια, την κακία, τις έχθρες, τα κουτσομπολιά, την υπερηφάνεια, τον εγωισμό, τη φιλαργυρία, την πλεονεξία, τα ψέματα, τις μέθες, τα γλεντοκόπια, τα ναρκωτικά) και σε όλα τα παράγωγα της φθαρμένης φύσης μας και αυτό είναι: Η ΑΙΩΝΙΑ ΚΡΙΣΗ. Η ΚΑΤΑΔΙΚΗ ΤΟΥ ΚΑΘΕΝΑ ΑΠΟ ΜΑΣ ΑΠΟ ΤΟΝ ΥΨΙΣΤΟ ΘΕΟ ΓΙΑ ΠΑΝΤΑ!\nΈχει δείξει ο Θεός από παλιά την οργή Του στον αμετανόητο άνθρωπο με τον κατακλυσμό επί Νώε, με την καταστροφή στα Σόδομα και τα Γόμορρα, με την ολοκληρωτική καταστροφή της Ιερουσαλήμ το 70 μ.Χ. από τους Ρωμαίους, με τον αφανισμό φημισμένων και «λαμπρών» αλλά παραδομένων στην ειδωλολατρία, τη διαφθορά και την κακία πολιτισμών και τόσες ακόμα Βιβλικές καταστροφές.\nΔεν θα διαφωνήσουμε ότι ο Θεός είναι καλός. Ο Θεός είναι αγάπη, ΟΜΩΣ ΕΙΝΑΙ ΚΑΙ ΔΙΚΑΙΟΣ! ΕΙΝΑΙ ΚΑΙ ΑΓΙΟΣ! Μας καταδικάζουν η δικαιοσύνη Του, η αγιότητά Του, οι ίδιες μας οι πράξεις, ακόμα και οι σκέψεις που κάνουμε.\nΔεν είναι απλώς ότι κάπου κάπου πέφτουμε σε καμιά αμαρτία αλλά στην πραγματικότητα δεν κάνουμε τίποτα άλλο παρά να αμαρτάνουμε. Γεννηθήκαμε σε αμαρτία, μεγαλώνουμε μέσα σ’ αυτήν, τρεφόμαστε μ’ αυτήν και την αναπαράγουμε.\nΗ πεσμένη φύση του ανθρώπου\nΗ Αγία Γραφή μιλάει για την πεσμένη φύση του ανθρώπου: «Και ο Κύριος είδε ότι η κακία του ανθρώπου πληθυνόταν επάνω στη γη, και όλοι οι σκοποί των διαλογισμών της καρδιάς του ήσαν μόνον κακία όλες τις ημέρες.» (Γεν. 6:5) Έχουμε τόσο φθαρεί, που δεν αναγνωρίζουμε καν την ενοχή μας μπροστά σε έναν Άγιο και δίκαιο Κριτή, όπως ένα ψάρι δεν καταλαβαίνει ότι είναι βρεγμένο!\nΟι επιθυμίες μας, οι σκέψεις μας, τα κίνητρά μας, η νοοτροπία μας, η συμπεριφορά μας, οι επακόλουθες πράξεις μας κατευθύνονται ενάντια στο Θεό προσβάλλοντάς Τον συνέχεια, καθιστώντας εμάς εχθρούς Του και συνεπώς απολύτως ενόχους την Ημέρα της μεγάλης Κρίσης. Άκουσε τα λόγια του Αποστόλου:\n«Όπως είναι γραμμένο, ότι: Δεν υπάρχει δίκαιος ούτε ένας• δεν υπάρχει κάποιος που να έχει σύνεση• δεν υπάρχει κάποιος που να εκζητάει τον Θεό. Όλοι παρεξέκλιναν, μαζί εξαχρειώθηκαν• δεν υπάρχει αυτός που πράττει το αγαθό• δεν υπάρχει ούτε ένας» και «δεν υπάρχει ο φόβος Θεού μπροστά στα μάτια τους». (Ρωμ. 3:10-12,18).\nΒρεθήκαμε να καταπατούμε κάθε νόμο κι εντολή του Θεού, αντιστεκόμαστε σε κάθε νουθεσία και προτροπή Του, εναντιωνόμαστε σε οτιδήποτε άγιο και θεόσταλτο, μισούμε καθετί που μας ξεσκεπάζει, αποκαλύπτοντας τη βρωμιά που υπάρχει από κάτω. Κάθε μας ενέργεια περιέχει αδικία, ανομία, απάτη, υποκρισία.\nΔεν μας αρέσουν το λόγια του Θεού, κλείνουμε με τρόμο τα αφτιά μας, όταν κάποιος αρχίζει να μιλάει για το θέλημά Του και δεν φτάνει μόνο αυτό, αλλά γίναμε πολέμιοί Του αγαπώντας υπέρμετρα τον υλικό κόσμο και αναζητώντας με οποιοδήποτε κόστος την εκπλήρωση των δικών μας επιθυμιών ανάγοντας εκείνα σε θεό μας, αψηφώντας και χλευάζοντας προκλητικά την αλήθεια που ο Θεός μας παρέδωσε μέσα από την Βίβλο.\nΘεωρούμε απολύτως φυσιολογικό να εξαπατούμε τους πάντες και τα πάντα προκειμένου να κερδίσουμε δόξα και πλούτη ξεχνώντας ότι θα έρθει η μέρα όπου «όλοι πρέπει να εμφανιστούμε μπροστά στο βήμα του Χριστού, ώστε κάθε ένας να ανταμειφθεί σύμφωνα με εκείνα που έπραξε διαμέσου του σώματος, είτε αγαθό είτε κακό.» (Β' Κορ. 5:10).\nΟ άνθρωπος μπροστά στον Θρόνο του Θεού\nΤην ημέρα εκείνη θα σταθείς μπροστά στον θρόνο Του για να κριθείς από την τέλεια δικαιοσύνη του Θεού. «Σας λέω δε ότι, για κάθε αργόν λόγο, που θα μιλούσαν οι άνθρωποι, θα λογοδοτήσουν γι' αυτόν κατά την ημέρα της κρίσης.» (Ματ. 12:36).\nΗ δικαιοσύνη του Θεού θα καταδικάσει τον αμετανόητο αμαρτωλό και ασεβή στην αιώνια κόλαση όσο κι αν αυτό ακούγεται υπερβολικό. «Επειδή, όποιος φυλάξει ολόκληρο τον νόμο, φταίξει όμως σε ένα, έγινε ένοχος σε όλα.» (Ιακ. 2:10).\nΕίναι η αλήθεια που πρέπει να αντιμετωπίσει κάθε άνθρωπός πάνω στον κόσμο αυτό. Η δικαιοσύνη και η καθαρότητα του Θεού δεν επιτρέπουν να παραβλέψει την αμαρτία. Η άμεση και δίκαιη ανταπόκρισή Του απέναντι στην αμαρτία και την κακία είναι οργή και θυμός. Προειδοποιώντας ο Χριστός για το οδυνηρό μέλλον που επιφυλάσσεται σε κάθε άνθρωπο που ζει σε αμαρτία και σε επανάσταση κατά του Δημιουργού του, λέει: «Και θα αποχωρήσουν, αυτοί μεν σε αιώνια κόλαση• ενώ οι δίκαιοι σε αιώνια ζωή.» (Ματθ. 25:46). Πάλι η Βίβλος ρητά αναφέρει: «Και καθώς είναι αποφασισμένο στους ανθρώπους μια φορά να πεθάνουν, ύστερα δε από τούτο είναι κρίση.» (Εβρ. 9:27).\nΤο τι θα επιλέξεις σήμερα, καθορίζει το πού θα περάσεις την αιωνιότητα αύριο. Δώσε έστω και μία στιγμή προσοχή στα λόγια του Χριστού!\nΟ άνθρωπος χωρίς ελπίδα\nΠιθανόν αισθάνεσαι ότι όλα αυτά δεν είναι παρά μια ακόμα θρησκεία στις τόσες που υπάρχουν τριγύρω. Προσπαθείς να καθησυχάσεις τη συνείδησή σου σκεφτόμενος ότι όλος ο κόσμος ζει κατ’ αυτόν τον τρόπο, αλλά και πάλι «ολόκληρος ο κόσμος είναι στην κυριαρχία του πονηρού».(Α’ Ιωάν. 5:19). Ή «νομίζεις τούτο, ω άνθρωπε, εσύ που κρίνεις αυτούς που κάνουν αυτού τού είδους τα πράγματα, και ο οποίος τα κάνεις, ότι θα ξεφύγεις την κρίση τού Θεού;» (Ρωμ. 2:3).\nΜέσα σ’ αυτή την παρακοή και τη διαφθορά ο άνθρωπος δεν δικαιούται τίποτα άλλο παρά καταδίκη και δίκαιη τιμωρία κάτω από την άγια οργή και τον θυμό Του. «Επειδή, οργή του Θεού αποκαλύπτεται από τον ουρανό επάνω σε κάθε ασέβεια και αδικία ανθρώπων» (Ρωμ. 1:18). Κάθε ελπίδα σβήνει μπροστά στην απόλυτη καθαρή, λαμπρή, ακηλίδωτη κρίση και δικαιοσύνη του Παντοδύναμου και Πάνσοφου Θεού! Δεν μπορεί να σε συγχωρήσει και να σε αθωώσει έτσι απλά, όπως ένας δίκαιος δικαστής δεν μπορεί να αθωώσει ένα στυγνό εγκληματία.\nΤη στιγμή όμως, που αντικρίζεις με φόβο και τρόμο το αδιέξοδο της κατάστασής σου, ο Θεός κάνει έλεος ανοίγοντας το νου και τα μάτια μας, δίνοντας χέρι σωτηρίας στον άνθρωπο ενώ δεν του άξιζε. Ένας αμάρτησε και εξέπεσε το ανθρώπινο γένος, ένας θα πληρώσει το αντίτιμο και να επαναφέρει την ελπίδα... «Όπως, λοιπόν, εξαιτίας ενός αμαρτήματος ήρθε κατάκριση σε όλους τους ανθρώπους, έτσι και εξαιτίας μιας δικαιοσύνης ήρθε σε όλους τους ανθρώπους δικαίωση για ζωή.» (Ρωμ. 4:18).\nΟ Ιησούς Χριστός πλήρωσε με το αίμα Του όλες τις αμαρτίες σου. Δέχτηκε στον σταυρό όλη την οργή και τον θυμό του Πατέρα που θα έπρεπε να πέσει επάνω σου! Δεν του προκάλεσαν τόσο πόνο τα ανθρώπινα μαρτύρια από τους στρατιώτες των Ρωμαίων, όσο αυτό που του έκανε ο Θεός συντρίβοντας την ψυχή Του κάτω από τη δίκαιη οργή Του.\nΟ Θεός θυσίασε τον Μονογενή Υιό Του διότι μόνο Εκείνος μπορούσε να πληρώσει τόσο υψηλό τίμημα! «Αλλά, ο Κύριος θέλησε να τον βασανίσει• τον ταλαιπώρησε.» (Ησαίας. 53:10) Δεν ήταν τι εμείς Του κάναμε, αλλά τι Tου έκανε ο Πατέρας! Τόσο αγάπησε ο Θεός τον κόσμο ώστε έδωσε τον Γιο Του τον μονογενή, για να μη χαθεί όποιος πιστεύει σ’ Αυτόν, αλλά να έχει ζωή αιώνια! (Ιωάν. 3:16) Αναστήθηκε δε την τρίτη μέρα διακηρύσσοντας σε όλη την κτίση ότι ο Θεός Τον δικαίωσε και δέχτηκε τη θυσία Του. Ανασταίνοντας τον Ιησού ήταν το σημείο, λέγοντας σε όλους μας, ότι η προσφορά αυτή ήταν αρκετή για την άφεση των αμαρτιών μας. Αυτός είναι ο Μεσσίας, η ζωντανή ελπίδα και ο μόνος Σωτήρας του πεσμένου ανθρώπινου γένους, δικαιώνοντάς σε τώρα δια της πίστεως και δίνοντας την υπόσχεση σε όλους που θα Τον ακολουθήσουν να τους αναστήσει προς αιώνια απόλαυση σωτηρίας και ζωής.\nΠροσκαλεί και σένα σε μετάνοια\nΤώρα σε προσκαλεί να μετανοήσεις από τα έργα της σάρκας, από την επιθυμία του κόσμου αυτού και να πιστέψεις στο Ευαγγέλιο. Σου δίνει το μέγα προνόμιο να πάρεις θέση στην πολύτιμη παγκόσμια ανά τους αιώνες Εκκλησία Του ως λυτρωμένος και καθαρισμένος με το αίμα του Αμνού που σφάχτηκε για σένα και να διαφύγεις απ' την οργή που μέλλει να έρθει σ’ αυτούς που απειθούν. Καθώς η αλήθεια Του αγγίζει την καρδιά σου, βλέπεις όλο και πιο καθαρά το μέγεθος της χάρης και του ελέους που ο Θεός τώρα απλόχερα σου προσφέρει. Αυτά είναι τα καλά νέα όπως δηλώνει η λέξη "ευαγγέλιο". Η πρόσκληση του Θεού είναι βαθιά και απέραντα πλατιά: «Αν κάποιος διψάει, ας έρχεται σε μένα, και ας πίνει» (Ιωα. 7:37) και «εκείνον που έρχεται σε μένα, δεν θα τον βγάλω έξω» (Ιωα. 6:37). Εκεί που ήσουν νεκρός, τώρα, δια του αίματος του Σωτήρα γνωρίζεις Εκείνον που έχει την ζωή και πίνεις από την ευλογία της ανάστασης.\nΑν προσπεράσεις αυτή την χάρη και παραβλέψεις τη μόνη οδό για σωτηρία τότε δεν σου μένει καμία ελπίδα πια.\nΤο βάθος και το πλάτος της αγάπης του Θεού\nΗ αγάπη του Θεού έστειλε τον μόνο Σωτήρα στον κόσμο, ο οποίος πλήρωσε με τον πιο οδυνηρό τρόπο για καθένα από μας προσωπικά το χρέος κάθε αμαρτίας μας και εκχέει έλεος και χάρη σε όποιον δέχεται τον ΖΩΝΤΑΝΟ ΙΗΣΟΥ ΧΡΙΣΤΟ ως προσωπικό του Θεό και Σωτήρα. Τρέξε σ’ Εκείνον για να λάβεις σωτηρία! ΖΗΤΗΣΕ ΤΟΝ ΣΗΜΕΡΑ!\nΑκούει κάθε κραυγή της καρδιάς σου\nΑκόμα και στο πιο απομακρυσμένο μέρος του κόσμου, μέσα στην πιο μίζερη κατάσταση, κάτω απ' το βάρος όλων των προβλημάτων μαζί ο Θεός είναι ΠΙΣΤΟΣ ώστε να φανερωθεί σε καθένα που θα Τον ζητήσει με ειλικρίνεια στην καρδιά! Μίλησε μαζί Του! Άνοιξέ Του την καρδιά σου για ό,τι σου συμβαίνει ή σε απασχολεί σ’ αυτή τη ζωή.\nΊσως αισθανθείς την άγια παρουσία Του πάνω σου και την αφάνταστη αγάπη Του. Αν όμως δεν σε επισκεφτεί αμέσως, μην επιτρέψεις την απογοήτευση να μπει μέσα σου. Ζήτησέ Τον ξανά! Στο μαξιλάρι σου το βράδυ, στη δουλειά σου την επομένη. ΤΟΤΕ ΜΟΝΟ ΘΑ ΓΝΩΡΙΣΕΙΣ ΤΟΝ ΑΛΗΘΙΝΟ ΚΑΙ ΕΝΔΟΞΟ ΧΡΙΣΤΟ ΜΑΣ.\nΕπίσης, έχει υποσχεθεί να φυλάξει όλους εκείνους που Τον αναγνωρίζουν ως προσωπικό Θεό και δέχονται το αίμα της θυσίας Του ως αντίλυτρο της δικής τους αμαρτίας, από τη δύσκολη ώρα που έρχεται πάνω στη γη.\nΟ ζωντανός Ιησούς\nΌλα αυτά που διάβασες σήμερα, είναι αληθινά, πέρα από κάθε θρησκεία, δόγμα ή οτιδήποτε ανθρώπινο. Είναι ο αληθινός Λόγος του Θεού! Όλα αυτά τα λόγια είναι από την Αγία Γραφή και το Άγιο Πνεύμα του Θεού. Μπορείς να τα διαβάσεις εσύ ο ίδιος, χωρίς να σε επηρεάσει κανένας, και ζητώντας από το Άγιο Πνεύμα του Θεού με ειλικρινή προσευχή να σου επιτρέψει να καταλάβεις.\nΤο έργο αυτό δεν είναι δικό μας. Ανήκει σ’ Εκείνον, τον μόνο αληθινό Θεό που πρόσφερε τη ζωή Του θυσία και μας εξαγόρασε μέσω αυτής της τέλειας πράξης αγάπης. ΣΕΒΑΣΟΥ ΤΟΝ ΘΕΟ! Είναι ο μόνος που δεν θα σε προδώσει ποτέ. Σε κάθε σου βήμα οι ευλογίες Του θα σε συντροφεύουν και σε αυτή τη ζωή, μέχρι να έρθει ξανά.\nΟ ΙΗΣΟΥΣ ΧΡΙΣΤΟΣ ΜΑΣ ΕΡΧΕΤΑΙ ΣΥΝΤΟΜΑ!\nΕΤΟΙΜΑΣΟΥ ΝΑ ΤΟΝ ΣΥΝΑΝΤΗΣΕΙΣ!\n< H αναγέννηση και ο κόσμος\nBrother Yun (1) >\nΠιστοί έξω από εκκλησίες..\nΔέκα αργύρια και μια στολή (3)


Κάτω Κόσμος: Μάλιστα...\nO Aλαβάνος νομίζει ότι είναι ο Pόκυ Mπαλμπόα, δεν MΠειράζει. 15 γύρους αντέχει λέει, βράχος!\nΦταίει το μεταλλαγμένο σογιέλαιο στις μαγιονέζες, σοκολάτες και όπου αλλού δεν φαντάζεσαι, η ακτινοβολία των κινητών και οι γεροντικές κατουρόκαυλες. Γενικό το κακό.\nAι εκλογαί επεραιώθησαν επιτυχώς με όλους στην τρελή χαρά, τύφλα να έχει η EΦEE, ετοιμασθείτε δι αλύπητον σοδομισμόν μεταφορικώς τε και κυριολεκτικώς.\nMη μασάς, επόμενη κυβέρνηση θα είναι Eθνικής Mπέλλου εεε...Σωτηρίας και τα σκυλιά δεμένα. Mόνο το χριστιανορθόδοξο αμερικανοκολεγιοσπούδαστο KKE θα είναι στην απ' όξω.\nΑν βγει ο Κικίλιας, θα γελάσει και ο κάθε πικραμένος, για τη αναστάτωση και μόνο.\nΜην παραλήψουμε και το εξής: Είναι σχεδόν παράδοση, στους δεύτερους γύρους των αυτοδιοίκητων εκλογών, η Αριστερά να έχει μαζικές διαρροές προς τη ΝΔ. Να χαρώ εγώ επαναστάτες!\nΩραίο αυτό... οι εκλογές επαιρεώθησαν... :):):)\nΜε το ΚΚΕ η πλάκα ξέρεις ποια είναι; Ότι και πρώτο να βγει θα πάει στην αντιπολίτευση από συνήθειο.\nΑυτό που λες δεν είναι ούτε τυχαίο, ούτε άσχετο. Η αριστερά παραδοσιακά έχει πρόβλημα με το όνομα Παπανδρέου απείρως περισσότερο απ'όσο πρόβλημα έχει με τον όρο δεξιά. Και δεύτερον, όταν αποδεδειγμένα το ΠΑΣΟΚ είναι δεξιότερο της νουδού, λογικό δεν είναι να επιλέγουν το πιο... κεντρόφρον κόμμα;\nΆψογη η φωτογραφία, τις θερμές ευχαριστίες μου! :)\nΡε τι λενε τα μικρα γραμματα στην φωτο;\n"αν σηκωσεις το κεφαλι ...θα δες...." (τι ρε παιδια;;;)\n10 Νοεμβρίου 2010 - 1:05 μ.μ.\nΤο πασοκ είναι ευρωπαϊκότερο (πράγμα που σε ορισμένα θέματα του δίνει κάποιες δεξιές πιτσιλιές). Μη συγκρίνουμε όμως τώρα τη βούρτσα με την π***\nΑ! Επίσης μην πιάσουμε τέτοια συζήτηση. Ας κοιτάξουμε ψηλά να δούμε τι βλέπουμε...\n10 Νοεμβρίου 2010 - 6:12 μ.μ.\nΚαλά, χάθηκε να γράφει (στο πανώ) ότι θα δούμε ουρανό; Μα που είναι η αισιόδοξη νότα που επικοινωνιακά επιβάλλεται να δίνουν οι υποψήφιοι;\nΘα ήθελα όμως να ρωτήσω : όλοι ικανοποιήθηκαν ή αυτο-ικανοποιήθηκαν με το αποτέλεσμα των εκλογών; Διότι έχω την αμυδρή εντύπωση ότι και ο κυρίαρχος λαός αυτο-ικανοποιήθηκε με λεγόμενα τύπου "θα τους κάνω, θα τους φτιάξω κλπ" και μετά πήγε και στήθηκε για τον επόμενο γύρο ... σοδομισμού, όπως γλαφυρά αναφέρι ο αγαπητός pølsemannen.\n11 Νοεμβρίου 2010 - 9:20 π.μ.\n( (c) δικο μου )\nκατ' ρχήν, το μέγα ατόπημά σου που οφείλεις να διορθώσεις: αστερίσκοι πάνε στην βο**τσα που είναι η πραγματικώς χυδαία λέξη, και όχι στην πούτσα.\nΑναφορικά τώρα με το pasok, βασικά νομίζω ότι είναι το μοναδικό ευρωπαϊκό κεφάλαιο που διαθέτει ο τόπος!\nΠολύ φοβάμαι πάντως ότι έτσι όπως πάμε, στο τέλος κοιτώντας πάνω θα βλέπουμε μόνο ραδίκια.\nΝα μου κάνεις τη χάρη και να εκφράζεσαι καλύτερα για τον κυρίαρχος λαός. Αν ο λαός δεν είναι ο διαχρονικός νικητής, τότε ποιος θα είναι; Τα κόμματα πανηγυρίζουν εφήμερα, ο λαός διαχρονικά.\nΤο λέει και η παροιμία άλλωστε: χαζός λαός χαρά γεμάτος.\nΧαχαχαχαχαχα!!!! Πολύ καλό! :):):)\n11 Νοεμβρίου 2010 - 12:42 μ.μ.


Google Search - μέρος 3/3 - Centiva Software Solutions\nΑναζητώντας στη Google - μέρος 3/3\nΣυμβουλες αναζήτησης μέρος 3/3\nΤην περασμένη εβδομάδα, καλύψαμε και το δεύτερο σκέλος του οδηγού με συμβουλές για σωστότερες, αποδοτικότερες και ταχύτερες αναζητήσεις. Αν δεν έχετε διαβάσει τα δύο προηγούμενα μέρη, μπορείτε να τα διαβάσετε και να επιστρέψετε εδώ για το τρίτο και τελευταίο μέρος του οδηγού.\nΑυτή τη φορά, η Google αποφασίζει να μας βοηθήσει με μικρές εφαρμογές τύπου Applet.\nΕμφανίζονται στο πάνω μέρος της σελίδας των αποτελεσμάτων και μας δίνουν συνεκτικές και σαφείς πληροφορίες, όπως επίσης και τη δυνατότητα να αλληλεπιδράσουμε μαζί τους, όπου αυτό είναι απαραίτητο, για να καθορίσουμε καλύτερα την πληροφορία που ζητάμε. Ας τις δούμε!\nΚομπιουτεράκι. Δηλαδή Calculator\nΓια μια γρήγορη μαθηματική πράξη μεταξύ αριθμών χωρίς μονάδα μέτρησης, όπως κιλά, μέτρα κτλ., δεν έχετε παρά να πληκτρολογήσετε τη μαθηματική πράξη στο πεδίο αναζήτησης.\nΑς πούμε λοιπόν ότι θέλετε να υπολογίσετε με τι ισούται το 8 παραγοντικό.\nΦυσικά, αφού έχει ενεργοποιηθεί πλέον το Calculator Applet, μπορείτε να πραγματοποιήσετε και οποιοδήποτε άλλο υπολογισμό θέλετε.\nΑς πούμε ότι εσείς και το smartphone σας βρίσκεστε σε ένα ωραίο εστιατόριο σε μια εξωτική πόλη της Μασαχουσέτης.\nΑφού περνάτε όμορφες και αξιομνημόνευτες στιγμές με την παρέα σας, θυμάστε ότι υπάρχει υποχρεωτικό φιλοδώρημα σε χώρους εστίασης και θέλετε να υπολογίσετε πόσο σας αναλογεί. Αλλά είναι μια ώρα δύσκολη.\nΕιδικά, μετά το δεύτερο κοκτέιλ που παραγγείλατε.\nΑνοίγετε την εφαρμογή αναζήτησης της Google στο smartphone και πληκτρολογείτε tip calculator, με ταχύτητα φωτός.\nΠληκτρολογείτε τη συνολική αξία του λογαριασμού, επιλέγετε το ποσοστό από του ποσού που ορίζεται ως νόμιμο φιλοδώρημα και τον αριθμό των ατόμων που βρίσκονται στην παρέα και "voila"!\nΈχετε το ακριβές ποσό που σας αναλογεί από το λογαριασμό αλλά και από το φιλοδώρημα.\nΑν βιάζεστε να δείτε την τρέχουσα κατάσταση του χρηματιστηριακού δείκτη NASDAQ, για μια συγκεκριμένη εταιρεία και γνωρίζετε το τετραψήφιο διακριτικό της για το χρηματιστήριο, δεν έχετε παρά να το πληκτρολογήσετε. H Google Inc. διατηρεί το αλφαβητικό διακριτικό GOOG, ενώ η Adobe Systems Inc. το διακριτικό ADBE.\nΌχι, δεν πρόκειται για το πρόσχαρο δελτίο καιρού που φιλοξενεί τον κ. Τάσο Αρνιακό.\nΠρόκειται για μια ακόμα εφαρμογή της Google, η οποία ενεργοποιείται με το διακόπτη weather.\nΑν σχεδιάζετε να ταξιδέψετε σ'άλλη γη, σ' άλλα μέρη, και χρειάζεται να γνωρίζετε τον καιρό, ανοίξτε το Wi-Fi σας και πληκτρολογήστε weather και το όνομα της τοποθεσίας.\nΠαράδειγμα: weather αθήνα\nΑνατολή και Δύση του ηλίου\nΣίγουρα θα σας έχει τύχει να θέλετε να συναντήσετε ένα μυστηριώδη τύπο με ρεπούμπλικα, καπαρντίνα και γυαλιά ηλίου σε μια απόμερη γέφυρα ομιχλώδους τοπίου, ανατέλλον ο ήλιος, μετά από δαιδαλώδη νύχτα σε γνωστό φαγοποτείο της θορυβώδους πόλης.\nΉ ίσως απλώς θέλετε να βλέπετε τη θέση της κλειδαριάς της εξώπορτας, γιατί σας έχει καεί η λάμπα εδώ και 2 εβδομάδες.\nΕίναι μια ευκαιρία για γρήγορη αναζήτηση του χρόνου της επερχόμενης ανατολής ή/και δύσης του ηλίου στην περιοχή που σας ενδιαφέρει.\nΠαράδειγμα 1: sunrise athens\nΠαράδειγμα 2: sunset athens\nΚατάσταση αεροπορικής πτήσης.\nΕντάξει, ίσως να χρειάζεστε το χρόνο ανατολής του ηλίου για να προετοιμαστείτε για την πτήση σας αύριο το πρωί.\nΜα αυτό δεν είναι αρκετό. Χρειάζεται να επιβεβαιώσετε και την κατάσταση της πτήσης σας. Μήπως έχει καθυστέρηση;\nΠληκτρολογήστε λοιπόν τον αριθμό της πτήσης στο πεδίο αναζήτησης για γρήγορα, συνεκτικά αποτελέσματα.\nΠαράδειγμα: OA 140\nΧρειάζεστε ένα χρονόμετρο άμεσα κι έχετε μόνο το κινητό σας και μια αργή σύνδεση 3G σε ένα απομακρυσμένο χωριό της επαρχίας; Ουδέν πρόβλημα.\nΜπορείτε εύκολα να πληκτρολογήσετε timer στο πεδίο αναζήτησης της Google και να χρησιμοποιήσετε το τυπικό χρονόμετρο της Google.\nΕίναι ελαφρύ, θα φορτώσει αμέσως και δε χρειάζεται να εγκαταστήσετε καμία πρόσθετη εφαρμογή.\nΓια ακόμα μεγαλύτερη διευκόλυνση, πληκτρολογήστε και το χρόνο από τον οποίο θέλετε να ξεκινήσει η αντίστροφη μέτρηση.\nΗ μέτρηση θα ξεκινήσει αυτόματα.\nΠαράδειγμα: 2 min timer\nΑντίστροφα από την προηγούμενη περίπτωση, το κανονικό χρονόμετρο ξεκινά από το μηδέν και μετρά έως ότου το παύσετε εσείς.\nΕφόσον ξεκινά από το μηδέν, δε χρειάζεται να ορίσετε κάποια παράμετρο εκ προοιμίου.\nΧρειάζεται απλώς να πληκτρολογήσετε stopwatch στο πεδίο αναζήτησης της Google.\nΤο Stopwatch και το Timer είναι δυο μέρη της ίδιας εφαρμογής. Αυτό σημαίνει ότι μπορείτε να εναλλάσσεστε μεταξύ τους πατώντας πάνω στο tab (καρτέλα) που αντιστοιχεί στο καθένα.\nΠαναγιώτης Σιγκιρίδης Centiva Software Solutions https://www.centiva.gr/images/logo.png https://www.centiva.gr/blog-nea/search-on-google-part-3


Ιωάννα Μακρίδου (Couns. Dip., MA.), Author at Theratree\n«Πρέπει να γίνεις αυτός που είσαι». Αυτή η φράση του Νίτσε ήχησε στα αυτιά μου την ώρα ακριβώς που ετοιμαζόμουν να προλογίσω την σύνθεση της δικής μου θεωρίας για το πώς μπορεί να αλλάξει ο άνθρωπος. Είχα αποφασίσει να αλλάξω τον ως τώρα τρόπο γραφής μου υιοθετώντας ένα πιο αυστηρό ύφος δόμησης και ορολογίας. Στόχος; Να προσδώσω μια πιο έντονη …\nΑν κάποια στιγμή στη ζωή σου, ο θυμός γίνει πιο δυνατός από την αγάπη σου, φρόντισε τουλάχιστον να μην του επιτρέπεις να ορίζει την ζωή σου. Ιωάννα Μακρίδου. Και αν δεν καταφέρεις να τον ορίσεις, αλλά εκείνος με δύναμη σε τραβάει σε μονοπάτια σκοτεινά, σε σκέψεις εκδίκησης και ανταγωνισμού… ΜΗΝ ΠΡΑΞΕΙΣ ΠΑΡΟΡΜΗΤΙΚΑ. Άκουσε με προσοχή αυτό που συνεχώς ψιθυρίζει στ΄ …\nΠοίηση, τέχνη, παραμύθια, μύθοι και όνειρα. Ο τρόπος με το οποίο η ψυχή προσπαθεί να επικοινωνήσει μαζί μας. Η Ευλογία των Αναστεναγμών Ομόθρησκος των Ποιητών, των γελωτοποιών, του γλάρου Ιωνάθαν και του Μικρού Πρίγκιπα. Των παιδιών που παίζουν κρυφτό, του φτου και βγήκα, και των παραμυθιών οπού το φεγγάρι είναι ολόγιομο. Ομόθρησκος των Θεών που αμάρτησαν, των ανθρώπων που …


Ronald Hayman: Ο θάνατος και η ζωή της Σύλβια Πλαθ – Μετάφραση: Έφη Φρυδά – Περιοδικό Περί Ου\neffiefryda - 19 Ιανουαρίου 2019 12 Φεβρουαρίου 2020\nΕξαιτίας της άδοξης κατάληξης του γάμου τους, εύκολα ξεχνάμε πόσο ευτυχισμένοι ήταν οι δυο τους για μεγάλο διάστημα. Η Σύλβια είχε σαγηνευτεί από τον Τεντ πριν ακόμα τον γνωρίσει, και τη γοήτευε όχι μόνο η ποίησή του, αλλά και η φήμη του ως γυναικά. Σε μια φράση των ημερολογίων της, που κόπηκε στην έκδοση του 1982, αλλά αποκαταστάθηκε αργότερα, η Σύλβια τον αποκαλεί «ο μεγαλύτερος γόης του Κέιμπριτζ».\nΦυσικά μόλις έγιναν εραστές, η Σύλβια δεν ανεχόταν τα φλερτ του… Εκείνος όμως, πλήρωσε ακριβά τους «καλούς βαθμούς» του. Εξωφρενικά κτητική και παιδιάστικα προσκολλημένη, η Σύλβια δεν τον άφηνε από τα μάτια της. Τον Μάιο του 1958, κατηγορεί τον εαυτό της ότι είναι «προληπτική», ακόμα και για τους σύντομους χωρισμούς τους. Ζει μέσα στη ζεστασιά και την παρουσία του, ζει για τις μυρωδιές και τις λέξεις του, λες και όλο της το είναι τρέφεται από εκείνον. Για έξι ολόκληρα χρόνια, σπάνια χώριζαν για παραπάνω από δυο-τρεις συνεχόμενες ώρες. Εκείνος, περιέργως, μοιάζει να μην ενοχλείται, και προσφέρει γενναιόδωρα τον εαυτό του, χωρίς να διαμαρτύρεται για τον περιορισμό της ελευθερίας του και για τις συνεχείς διακοπές από μέρους της που δεν τον αφήνουν να συγκεντρωθεί απόλυτα.\nΣτις Ηνωμένες Πολιτείες, κατά τη διάρκεια του 1958, η Ρουθ Μπούσερ, ψυχίατρος της Σύλβιας που την είχε αναλάβει πάλι ως ασθενή, τη ρώτησε αν είχε τα κότσια να παραδεχτεί ότι είχε διαλέξει λάθος άνθρωπο. Η απάντηση της Σύλβιας ήταν ότι θα είχε τα κότσια αν συνέβαινε κάτι τέτοιο, αλλά εκείνη ένιωθε καλά μαζί του. Της άρεσε η μυρωδιά του κορμιού που εφάρμοζε πάνω της «σαν να είχε φτιαχτεί στο ίδιο εργαστήρι κορμιού με αυτόν ακριβώς τον σκοπό». Όλα όσα της άρεσαν στους προηγούμενους φίλους της, ήταν μαζεμένα σε έναν άντρα. Ο Χιούζ τη στήριζε ψυχή τε και σώματι, κι εκείνη λάτρευε την ποίησή του.\nΣυνέχισε λέγοντας πως όλο της το είναι αναπτύχθηκε και «συνυφάνθηκε» τόσο τέλεια με το δικό του, που δεν θα τα κατάφερνε πια χωρίς εκείνον. Όπως έχει ανάγκη τον άρτο και τον οίνο, έτσι έχει ανάγκη να φιλά τον Τεντ, να τον μυρίζει, να κοιμάται μαζί του και να του διαβάζει. Εκείνος την κάνει να νιώθει ασφαλής, αλλά δεν υπάρχουν κανόνες σε αυτή τη «συζυγικότητα». Πρέπει να τους επινοεί μόνη της στην πορεία. Αν το σκεφτόταν, θα έβλεπε ότι της ήταν δύσκολο, αν όχι ακατόρθωτο, να επιζήσει χωρίς εκείνον. Από την άλλη όμως, γιατί να το σκέφτεται;\nΤις τελευταίες εβδομάδες που πέρασε στην Αμερική, σύμφωνα με τον Χιουζ, η Σύλβια άλλαζε με μεγάλη ταχύτητα και σταθερή προσπάθεια». Όμως είχε ανάγκη από κάποιον να παίρνει αποφάσεις για εκείνη», να της λέει τι να κάνει, και να την επαινεί ότι το έκανε καλά. Ο Χιουζ έπρεπε να παίρνει συνέχεια την πρωτοβουλία. Την υπνώτιζε, την καθοδηγούσε επινοώντας ασκήσεις αναπνοής, επικλήσεις και ξόρκια, την προέτρεπε να διαλογίζεται μαζί του, και της έδινε θέματα για ποιήματα και ασκήσεις. Αυτό δεν σήμαινε ότι εκείνος το έπαιζε Σβελγκάλι, θέλοντας να την μετατρέψει σε Τρίλμπι. Ετοίμαζαν χωριστά τους στίχους που έγραφαν. Ο Χιουζ προεξέτεινε τη δική του μανιέρα στη δική της ζωή, ωθώντας την σε τεχνικές που χρησιμοποιούσε εκείνος για να επιτύχει συγκέντρωση και να διεγείρει τη συγγραφή του… Εκείνην όμως την ανησυχούσε το γεγονός ότι ήταν συνέχεια μαζί του. Κινδύνευε «να γίνει ένα απλό εξάρτημα». Επίσης συνειδητοποίησε πως, όταν βρισκόταν με άλλους ανθρώπους, άφηνε εκείνον να μιλάει, του επέτρεπε να είναι «ο κοινωνικός της εαυτός».\nΤώρα η Άσια ήταν τριάντα τεσσάρων ετών. Είχε τεράστια πράσινα μάτια, βαθιά, πλούσια φωνή, κι απολάμβανε τις σκανταλιές και την αντισυμβατική συμπεριφορά. Κυκλοφορούσε η φήμη ότι είχε επιτεθεί με ένα μαχαίρι στον πρώτο της άντρα κι είχε κομματιάσει το εσωτερικό του αυτοκινήτου του. Έμοιαζε ακόμα θυμωμένη όταν μιλούσε για τον δεύτερο άντρα της, και μια μέρα ανακοίνωσε ότι θα έστελνε τριαντάφυλλα στην γυναίκα του. Τα παράγγειλε κι έστειλε σε εκείνον το λογαριασμό… Στο γραφείο ήταν δραστήρια και διασκεδαστική. Φαινόταν εγωτιστική, αδάμαστη, παρορμητική και αδίστακτη, χωρίς ηθικούς ενδοιασμούς. Ήταν αρκετά επιδεικτική και ντυνόταν κομψά. Ακόμα ήταν λιγάκι χαμαιλέοντας και μπορούσε να υιοθετήσει τον αέρα Αγγλίδας αριστοκράτισσας.\nΤο Σαββατοκύριακο στο Ντέβον ξεκίνησε με λαμπρές προοπτικές. Οι τέσσερις τα πήγαιναν πολύ καλά. Ο Τεντ ήταν φιλικός και ενθαρρυντικός προς τον άτολμο ποιητή με την απαλή φωνή που πίστευε ότι η σχέση του με τον Χιούζ θα τον βοηθούσε. Ο Ντέιβιντ περιέγραψε το Σαββατοκύριακο «εγκάρδιο, εξερευνητικό, ευχάριστο… Η Σύλβια μπορούσε να είναι καλή παρέα. Έξυπνη, πνευματώδης, γεμάτη ενδιαφέρον, καλή συζητήτρια». Ο φιλοξενούμενός της δεν καταλάβαινε αν έκανε προσπάθεια για να είναι φιλική˙ μερικές φορές όμως, διαισθανόταν «κάτι σαν τρόμο – μια έκφραση στο πρόσωπό της – να διαφαίνεται στις καθημερινές συζητήσεις, λες και κοιτούσε βαθιά μέσα της»… Η Σύλβια ήταν πιο ευάλωτη παρά ποτέ, δεμένη περισσότερο με το σπίτι, και τώρα είχε να αντιμετωπίσει την πρόκληση μιας γυναίκας που ήταν εν δυνάμει η σθεναρότερη αντίπαλός της. Η Άσια πάλευε γι’ αυτό που ήθελε χωρίς τον παραμικρό ηθικό ενδοιασμό.\n(Σ.τ.Μ: Απόσπασμα από το βιβλίο Ο θάνατος και η ζωή της Σύλβιας Πλαθ, που κυκλοφόρησε το 2005 από τις εκδόσεις Μελάνι, σε μτφρ. Ε.Φ.)\nTagged έρωτας, ζωή και θάνατος, Πλαθ